Apollon

Apollon (en grèc ancian Ἀπόλλων / Apóllôn, en latin Apollo) es dins la mitologia grèga un dieu, filh de Zèus e de sa femna Leto, e lo fraire besson d'Artèmis, divessa de la caça.. Es lo dieu de las arts, del cant, de la musica e de la poesia. Se tracha tanben de las purificacions e de la garison, mas pòt portar de vegadas la pèsta amb son arc. En fin, es un dels dieus principals capables de divinacion, e qu'èra consultat, subretot, a Dèlfes, on dava sos oracles per la Pitia. Tanben èra onorat pels romans, que l'adoptèron rapidament sens cambiar son nom. Autanlèu lo Sègle V abC., l'adoptèron per sos poders garidors e li bastiguèron mantun temple.

Es sovent representat amb una citara o una lira d'aur. Son arc e sas sagetas son sos autres atributs.

 Legenda 
La naissença d'Apollon e de sa sòrre Artèmis, enfants illegitims de Zèus amb una titanida, Leto, es narrada en detalh dins l'Imne omeric a Apollon. A mand d'enfantar, Leto viatja per la mar Egèa en cercar un asil per sos enfants. Mas de paur de sofrir de represalhas divencas cap d'illa la vòl pas aculhir. Finalament Leto arriba a l'illa de Delos que, malgrat que la voliá pas recebre al començament, l'accèpta quand la futura maire jura que son filh i bastirà son temple.

Categoria:Divinitat olimpiana
Categoria:Progenitura de Zèus
Categoria:Musica